त्रिभुवन विश्वविद्यालयबाट अर्थशास्त्रमा एमए र तथ्याङ्कशास्त्रमा एमएससी गरेका दीपेन्द्रपुरुष ढकालले क्यानडाबाट अन्तरराष्ट्रिय सम्बन्धको अध्ययन गरेका हुन् । ५ वर्ष पर्यटन विभागको महानिर्देशक र साढे ३ वर्ष पर्यटनसचिव गरी उनले साढे ८ वर्षपर्यटन क्षेत्रमा नै बिताएका थिए । नेपालमा पर्यटन क्षेत्रको पूर्वाधार विकासमा एशियाली विकास बैङ्कलगायत अन्तरराष्ट्रिय संस्थाहरूको सहयोग जुटाउनमा उनको महत्त्वपूर्ण भूमिका रहेको छ । नेपाल राष्ट्र बैङ्कको गभर्नरसमेत भएर काम गरेका ढकालको जन्म २००९ सालमा काठमाडौंमा भएको हो ।
